ມີກໍລະນີ ຕິດເຊື້ອ HIV/AIDS ເກີດຂື້ນໃໝ່ ໃນກຸ່ມຊາວໜຸ່ມໄທ (ຟັງລາຍງານເປັນພາສາອັງກິດຊ້າໆ)
ເກິດມີກໍລະນີເພີ້ມຂື້ນໃໝ່ ກ່ຽວກັບການຕິດເຊື້ອ HIV/AIDS ໃນກຸ່ມຊາວໜຸ່ມ ຢູ່ໃນປະເທດໄທ ຈາກການຮ່ວມເພດ ທີ່ບໍ່ມີການປ້ອງກັນ.
ຊາວໜຸ່ມໄທ ກຳລັງປະເຊີນກັບ ການເພີ້ມທະວີຂື້ນໃໝ່ ໃນ ການຕິດເຊື້ອ HIV ຊຶ່ງເປັນໄວຮັສ ທີ່ພາໃຫ້ເປັນໂຣກ AIDS ນັ້ນ Steve Herman ນັກຂ່າວວີໂອເອ ປະຈຳບາງກອກ ລາຍງານວ່າ ບັນດານັກຄົ້ນຄວ້າພາກັນກ່າວວ່າ ເຂົາເຈົ້າ ພົບວ່າ ມີຄວາມຍາກລຳບາກຫລາຍຂຶ້ນ ທີ່ຈະເຂົ້າໄປເຖິງ ບັນດາປະຊາກອນທີ່ມີຄວາມສ່ຽງ ພ້ອມກັບຂໍ້ມູນກ່ຽວກັບ ການຮ່ວມເພດທີ່ປອດໄພຂຶ້ນ ຊຶ່ງກິ່ງສະຫວັນ ຈະນຳເລື້ອງນີ້ ມາສະເໜີທ່ານ ໃນລາຍງານສະບັບນຶ່ງທີ່ນຳອອກເຜີຍແຜ່ເມື່ອ ວັນຈັນອາທິດ ແລ້ວນີ້ ອົງການກອງທຶນເດັກຂອງສະຫະປະຊາຊາດ ຫລື UNICEF ກ່າວວ່າ 70 ເປີເຊັນຂອງກໍລະນີຄົນຕິດເຊື້ອ HIV ຜ່ານການຮ່ວມເພດ ຢູ່ໃນປະເທດໄທນັ້ນ ແມ່ນເກີດຂຶ້ນໃນກຸ່ມ ຄົນ ອາຍຸລະຫວ່າງ 15 ຫາ 24 ປີ ລາຍງານສະບັບນີ້ເວົ້າວ່າ ເຖີງແມ່ນວ່າໄດ້ມີການຄ່ອຍໆຫລຸດລົງ ໃນການແຜ່ລາມໂດຍ ລວມຂອງເຊື້ອ HIV ຢູ່ໃນປະເທດ ໃນລະຫວ່າງສອງທົດສະວັດທີ່ຜ່ານມາກໍຕາມ ການ ຕິດເຊື້ອ HIV ໃໝ່ກໍກຳລັງທະວີຂື້ນໃນເວລານີ້ ໂດຍສະເພາະຢູ່ໃນກຸ່ມຊາວໜຸ່ມທີ່ພົວພັນ ກັບການຄ້າປະເວນີ ການສັກຢາເສບຕິດ ແລະໃນກຸ່ມຊາຍໜຸ່ມທີ່ຮ່ວມເພດກັບຜູ້ຊາຍນຳ ກັນ ໂດຍບໍ່ປ້ອງກັນ ບັນດານັກເຄື່ອນໄຫວດ້ານອະນາໄມ ຢູ່ໃນປະເທດໄທ ໃຫ້ຂໍ້ສັງເກດວ່າ ນຶ່ງໃນຫລາຍໆ ການທ້າທາຍໃນປັດຈຸບັນ ຕໍ່ການປ້ອງກັນເຊື້ອ HIV ກໍຄືການເຂົ້າໄປເຖິງພວກທີ່ພົວພັນ ກັບການປະພຶດທີ່ມີຄວາມສ່ຽງສູງ ຫົວໜ້າຝ່າຍເຊື້ອ HIV/AIDS ຢູ່ໃນປະເທດໄທ ຂອງອົງການກອງທຶນເດັກ ທ່ານ Robert Grass ອະພິບາຍວ່າ ເມື່ອ 10-15 ປີກ່ອນນີ້ ມັນເປັນ ການງ່າຍສົມຄວນ ທີ່ຈະທຳການ ປຸກລະດົມໃຫ້ຜູ້ຄົນຕື່ນຕົວ ເຊັ່ນວ່າ ດ້ວຍການໄປໂອ້ລົມຢູ່ໃນບາພວກກະເທີຍ ເຖິງຄວາມ ສຳຄັນຂອງການໃຊ້ຖົງຢາງປ້ອງກັນ ທ່ານ Glass ກ່າວວ່າ : “ດ້ວຍການກຳເນີດຂອງສື່ສັງຄົມ ແລະການມີຫລາຍໆວິທີທາງ ທີ່ແຕກຕ່າງກັນ ໃນການຕິດຕໍ່ສື່ສານກັນ ຫລາຍໆຄົນຈຶ່ງບໍ່ຈຳເປັນໄປຍັງທີ່ສາທາລະນະ ເພື່ອພົບພໍ້ກັບຄົນອື່ນໆ ເພື່ອຕິດຕໍ່ຮ່ວມເພດກັນ ເຂົາເຈົ້າສາມາດເຮັດໄດ້ໂດຍຜ່ານທາງ ໂທລະສັບ ຫລືຜ່ານທາງຄອມພິວເຕີ ແລະເຂົາເຈົ້າສາມາດພົບພໍ້ກັນໃນວິທີທາງດັ່ງກ່າວ ນອກນັ້ນແລ້ວ ຍັງມີຮອດແອັປ ໃນໂທລະສັບມືຖື ທີ່ສະແດງໃຫ້ເຫັນບ່ອນທີ່ພວກຊາຍ ໜຸ່ມສາມາດໄປຮ່ວມເພດກັບຜູ້ຊາຍນຳກັນໄດ້ ບ່ອນທີ່ມີ ຄົນທີ່ມີຄວາມມັກຄ້າຍຄືກັນ ແລະສະນັ້ນ ເຂົາເຈົ້າກໍແມ່ນສາມາດຊອກຫາບັນດາຄົນເຫລົ່ານີ້ໄດ້ ຜ່ານທາງແອັປ ຢູ່ ໃນ iPhones ຂອງເຂົາເຈົ້າ ” ບັນດາພະນັກງານອະນາໄມ ກ່າວວ່າ ພວກຜູ້ຍິງທີ່ເຮັດວຽກຢູ່ ຮ້ານອາບອົບນວດ ແລະ ໂຮງໂສເພນີ ແມ່ນເປັນພວກທີ່ໃຊ້ວິທີການປ້ອງກັນ ເພາະວ່າພວກເຂົາເຈົ້າມີຄວາມເຂົ້າ ໃຈດີກ່ວາ ເຖິງຄວາມສຳຄັນໃນການຫລີກລ່ຽງການຕິດ ແປດແລະແຜ່ຜາຍເຊື້ອ HIV ແລະກໍພາກັນປະຕິບັດວິທີການປ້ອງກັນ ເຖິງຢ່າງໃດກໍດີ ການຄົ້ນຄວ້າຂອງ UNICEF ພົບວ່າພວກແມ່ຍິງທີ່ບໍ່ແມ່ນຄົນໄທ ທີ່ ເຮັດວຽກບໍລິການທາງເພດຢູ່ໃນປະເທດໄທນັ້ນ ສ່ວນຫລາຍແມ່ນບໍ່ມີໂອກາດໄດ້ຮັບ ການບໍລິການດ້ານຮັກສາສຸຂະພາບ ຫລືຂໍ້ມູນທີ່ຈຳເປັນກ່ຽວກັບວິທີປ້ອງກັນການຕິດ ເຊື້ອ HIV ແນວໃດນັ້ນ ທ່ານ Gass ກ່າວວ່າ ຍັງມີຍິງສາວອີກກຸ່ມນຶ່ງ ທີ່ຕົກຢູ່ໃນສະພາບທີ່ອ່ອນແອກ່ວາ ທ່ານ Gass ເວົ້າວ່າ: “ສິ່ງທີ່ພວກເຮົາພົບເຫັນ ທີ່ໜ້າເປັນຫ່ວງຫລາຍຂື້ນ ແລະອັນຕະ ລາຍຫລາຍຂື້ນ ກໍແມ່ນພວກຍິງສາວທີ່ຮັບໃຫ້ບໍລິການທາງເພດເປັນຄັ້ງເປັນຄາວ ແຕ່ ວ່າ ຢູ່ໃນສະຖານທີ່ ທີ່ບໍ່ພິຖີພິຖັນ ກໍຄື ພວກທີ່ໄປພົບພໍ້ກັບລູກຄ້າຂອງເຂົາເຈົ້າ ຢູ່ຕາມ ແຈຖະໜົນຫລືຢູ່ບາຕ່າງໆ ແລະພວກນີ້ຫລາຍໆຄົນ ຈະເປັນນັກສຶກສາມະຫາວິທະຍາ ໄລ ຫລືພວກຍິງສາວ ທີ່ີແທ້ໆແລ້ວ ບໍ່ມີຄວາມຊຳນານໃນເລື້ອງຊີວິດ ຫລືມີຄວາມສາ ມາດໃນການຕໍ່ລອງ ເພື່ອຮັບປະກັນວ່າ ພວກຄູ່ຮ່ວມເພດທີ່ເຂົາເຈົ້າໃຊ້ເວລານຳນັ້ນ ພາກັນໃຊ້ຖົງຢາງອະນາໄມ ການຄົ້ນຄວ້າ ທີ່ໄດ້ຮັບການສະໜັບ ສະໜູນຈາກອົງການ UNICEF ແມ່ນໄດ້ເກັບກຳ ຂໍ້ມູນຈາກຊາວໜຸ່ມເກືອບ 2 000 ພັນຄົນ ໃນປະເທດໄທ ຊຶ່ງເປັນພວກທີ່ຮວມຢູ່ໃນບັນດາກຸ່ມທີ່ມີຄວາມສ່ຽງສູງ ຕໍ່ການຖືກເຜີຍແບໃສ່ເຊື້ອ HIV ເປັນທີ່ຄາດຄະເນກັນວ່າ ມີປະມານ 500000 ຄົນ ທີ່ຕິດເຊື້ອໄວຣັສ HIV ຢູ່ໃນປະເທດ ໄທ ໃນຕອນທີ່ການລະບາດຂອງເຊື້ອ HIV ເຖິງຈຸດສູງສຸດນັ້ນໂຣກ AIDS ແມ່ນສາເຫດ ອັນດັບນຶ່ງຂອງການເສຍຊີວິດຢູ່ໃນໄທ ແຕ່ໃນປັດຈຸບັນນີ້ ແມ່ນຢູ່ໃນອັນດັບຫ້າ ໂດຍ ເປັນສາເຫດຂອງສີ່ເປີເຊັນ ຂອງການເສຍຊີວິດທັງໝົດ ຢູ່ໃນໄທ ຕອນທີ່ວິກິດການພະຍາດ AIDS ຢູ່ໃນລະດັບສູງສຸດໃນປະເທດໄທນັ້ນ ມີຫລາຍກວ່າ 100,000 ຄົນ ຕິດເຊື້ອ HIV ຊຶ່ງເປັນຊາວໜຸ່ມ ແລະພວກໃຊ້ຢາເສບຕິດ ກ່ອນມັນຈະ ຍ້າຍເຂົ້າໄປແຜ່ລາມໃນໝູ່ປະຊາຊົນທົ່ວໆໄປ ຜ່ານການຮ່ວມເພດ ກັບພວກຄ້າປະເວນີ ການຕໍ່ສູ້ກັບເຊື້ອ HIV ແລະ AIDS ຍັງຄົງເປັນບັນຫາທ້າທາຍທີ່ໃຫຍ່ຫລວງ ໃນບາງ ປະເທດເພື່ອນບ້ານຂອງໄທ ໂດຍສະເພາະ ມຽນມາ ແລະ ຫວຽດນາມ